એક સમયરેખાના માધ્યમથી ટાઇમ્સ નાઉએ જણાવ્યું કે, જ્યારે વડાપ્રધાન નરેન્દ્ર મોદી સોમવારની સાંજે ચૂંટણીનાં પરિણામોનું વિશ્લેષણ કરી રહ્યાં હતાં, ત્યારે રાહુલ ગાંધી હૉલિવુડ ફિલ્મ 'સ્ટાર વૉર્સ' જોવા સિનેમા હૉલમાં ગયા હતા.

ચૅનલે દાવો કર્યો હતો કે, તેની ટીમ તે સિનેમા હૉલમાં પૂછપરછ માટે ગઈ હતી. આ અંગે જાણકારી પ્રાપ્ત કર્યા પછી, ચૅનલે જણાવ્યું હતું કે રાહુલ ગાંધી તેમના 'ચાર મિત્રો' સાથે 'જે' રોમાં 'ઇવનિંગ શો'માં 'પૉશ સોફ્ટ સીટ' પર બેઠા હતા.

તમને આ પણ વાંચવું ગમશે

ચેનલે આ ઘટનાને ટ્વિટર પર પણ જાહેર કરી અને વધુમાં હૅશટૅગ #AreYouSeriousRahul (રાહુલ આપ ગંભીર છો) શરૂ કર્યું હતું.  

ભાજપ આઈ.ટી. સેલના પ્રમુખ અમિત માલવીયએ આ ઘટના અંગે પોતાની પ્રતિક્રિયા આપી હતી.

પહેલાં ટ્વીટમાં તેમણે લખ્યું, "આટલા જ ગંભીર છે રાહુલ ગાંધી રાજકારણ અંગે-- ગુજરાત ચૂંટણીમાં હારવા બાદ તેમના પાર્ટીના કાર્યકર્તાઓ અને મીડિયા સાથે વાત કરવાને બદલે

"તેઓ ફિલ્મ જોઈ રહ્યા હતા. શું તેમનો વ્યક્તિગત સમય જાહેર પ્રતિબદ્ધતાથી વધારે મહત્વપૂર્ણ છે? #AreYouSeriousRahul''

તેમણે તરત જ બીજી વાર ટ્વીટ કરીને લખ્યું, "ગુજરાત સિવાય, હિમાચલમાં પણ કોંગ્રેસ હારી ગઈ અને રાહુલ ગાંધી સ્ટાર વૉર્સ જોવામાં વ્યસ્ત હતા! #AreYouSeriousRahul''

બે કલાક બાદ તેમણે ફરી એક ટ્વીટમાં લખ્યું, "જો રાહુલ ગાંધીએ ફિલ્મ છોડીને ગુજરાતમાં (હિમાચલમાં હાર ગંભીર હતી) તેમની પાર્ટીના પ્રદર્શનનું વિશ્લેષણ કર્યું હતું, તો તેઓ જાણતા કે સૌરાષ્ટ્રમાં, જ્યાં તેમની પાર્ટીએ ઘણી બેઠકો જીતી છે ત્યાં પણ ભાજપે વધુ મતો મેળવ્યા છે. ( ભાજપના 45.9% કૉંગ્રેસના 45.5% સામે) #AreYouSeriousRahul"

આ હૅશટૅગ અમિત માલવીયના ટ્વીટ પછી ટ્રેન્ડ થવા લાગી હતી.

જવાબમાં ટાઇમ્સ નાઉથી ગુસ્સે થયેલાં લોકોએ #AreYouSeriousTimesNow  હૅશટૅગ શરૂ કર્યું હતું.

કોંગ્રેસના સોશિયલ મીડિયા કાર્યકર્તા દિવ્યા સ્પંદના ઉર્ફ રામ્યાએ 'સ્ટાર વૉર્સ'ના એક પાત્રનો ઉલ્લેખ કરીને ટ્વીટમાં લખ્યું, "શું થાય જો હું તમને કહું કે ટાઇમ્સ નાઉ પર સિથના ડાર્ક લૉર્ડે કબજો કરી લીધો છે?"

સ્ટાર વૉર્સ સિરીઝમાં સિથ ખરાબ લોકોનો એક સમુદાય છે અને ડાર્ક લૉર્ડ તેમના નેતા છે.

ટ્વિટર યૂઝર સૅમસેઝ લખે છે, "શું રાહુલ ગાંધી જણગણમન માટે ઊભા થયા હતા? તેમણે પૉપકોર્ન ખાધું કે નાચોસ? કેટલી વખત તેઓ બાથરૂમ ગયા હતા? #AreYouSeriousTimesNow#PrimeTimeSuggestions''

વરિષ્ઠ પત્રકાર પ્રીતિશ નંદીએ... \n\nમને ઉપરના લેખ માટે સારું શીર્ષક આપો.
સોશિઅલ: રાહુલ ફિલ્મ જોવા જતાં લોકોએ મોદીનું ટ્વીટ યાદ અપાવ્યું